Coral Bay | LekkeSlaap
Coral Bay is 'n selfsorgwoonstel in Bloubergstrand. Dis die ideale plekkie vir diegene wat Kaapstad of die omgewing wil verken. Blouberg is gewild vir watersport soos seilplank- en vlieërbranderry en ander doendinge soos vierwielfietsry, voetslaanroetes, inkopies en al die uiteetplekke wat naby geleë is.
Dié tweeslaapkamerwoonstel is ruim en bied slaapplek vir tot 4 mense. Die hoofslaapkamer het 'n dubbelbed en 'n en suite-badkamer wat ingerig is met 'n stort, toilet en wasbak. Die tweede slaapkamer het 2 enkelbeddens. Die hoofbadkamer het 'n bad, wasbak en toilet.
Die oopplan-kombuis is goed toegerus met 'n stoof-oond, yskas-vrieskas, ketel, broodrooster, mikrogolfoond, wasmasjien en skottelgoedwasser vir gaste se gebruik. Die leefarea bied gemaklike sitplek en 'n platskerm-TV teen die muur met volledige DStv-kanale om van te kies en te keur. Daar is ook 'n eetkamertafel en -stoele vir 4.
Verder, bied dié woonstel pragtige uitsigte oor die see en op Tafelberg vanuit die sitkamer en die privaat balkon. Die kompleks bied 'n gemeenskaplike braai-area wat uitkyk oor 'n parkgordel. Die woonstel is net 800 m van Blouberg se strande af, en is naby die Atlantiese Gholfbane. Dit is perfek geleë as jy uitstappies na die Boland en Weskus wil onderneem.